
Par finansējuma piešķiršanu elektrības pretestības mērījumu veikšanai Bērzaunes  pamatskolā

Madonas novada Bērzaunes pamatskolas ēkai ir nepieciešams veikt periodisko elektroinstalācijas un zibensaizsardzības sistēmas pārbaudi, mērījumus un tehnisko novērtēšanu, lai nodrošinātu ēkas atbilstību normatīvo aktu prasībām un drošu ekspluatāciju. Darbu ietvaros veicami elektroinstalācijas izolācijas pretestības mērījumi, zemējuma kontūra un zibensaizsardzības sistēmas pārbaude, cilpas “fāze-nulle” pilnas pretestības pārbaude, strāvas noplūdes automātslēdžu testēšana un elektrosadaļņu termogrāfija.
Iepriekšējā elektroiekārtu tehnisko mērījumu pārbaude veikta 2015. gadā, par ko sagatavota Tehniskā atskaite Nr. 74 par elektroiekārtu tehniskajiem mērījumu darbiem.
Valsts ugunsdzēsības un glābšanas dienests 2026. gada 24. februārī Madonas novada Bērzaunes pamatskolā veica plānoto ugunsdrošības pārbaudi un civilās aizsardzības prasību ievērošanas kontroli. Pamatojoties uz 2026. gada 10. marta pārbaudes aktu Nr. 22/10-3.16/85, tika konstatēts, ka objektā nav veikta elektroinstalācijas kontaktu savienojumu kvalitātes pārbaude ar termokameru (piemēram, nozarkārbās, elektrosadales skapjos (sadalnēs) un aizsargierīču uzstādīšanas vietās), tādējādi netiek izpildītas Ugunsdrošības noteikumu 58. punkta prasības. Konstatētais pārkāpums jānovērš līdz 2026. gada 1. novembrim.
Pašvaldība ir veikusi zemsliekšņa iepirkuma procedūru (pieteikšanās bija līdz 07.08.2026.) darbu veikšanai. 
Noklausījusies sniegto informāciju, ņemot vērā 12.08.2026. Attīstības komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

Piešķirt finansējumu Madonas novada Bērzaunes pamatskolai 1200,00 EUR apmērā elektroinstalācijas un zibensaizsardzības sistēmas pārbaudei un mērījumiem no Madonas novada pašvaldības 2026. gada budžeta nesadalītajiem līdzekļiem, kas ņemti no Bērzaunes pagasta pārvaldes 2025. gada budžeta atlikuma.


Domes priekšsēdētājs							A. Lungevičs


Lācis 20249112


[bookmark: _Hlk202447562]DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


image1.jpeg




